ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മോദി സർക്കാരിനു കീഴിൽ ഉത്തർപ്രദേശിലെ ജനങ്ങൾക്ക് പ്രധാനമന്ത്രി അവാസ് യോജന ഗുണം ചെയ്തു
ഇപ്പോഴത്തെ സർക്കാരിനു കീഴിൽ പ്രധാനമന്ത്രി അവാസ് യോജന അതിവേഗം നീങ്ങിയതായും ഉത്തർപ്രദേശിലെ ഏറ്റവും ദരിദ്രരെ സഹായിച്ചതായും പ്രധാനമന്ത്രി പറഞ്ഞു. പ്രധാനമന്ത്രി ആവാസ് യോജന - ഗ്രാമീണിനു കീഴിൽ യുപിയിലെ 6 ലക്ഷത്തിലധികം ഗുണഭോക്താക്കൾക്ക് ധനസഹായം നൽകിയതിന് ശേഷം സംസാരിക്കുകയായിരുന്നു അദ്ദേഹം.
രാജ്യത്തെ പൗരന്മാരുടെ ആത്മവിശ്വാസം ആത്മിർഭർ ഭാരത് നേരിട്ട് ബന്ധപ്പെട്ടിരിക്കുന്നുവെന്നും ഒരാളുടെ സ്വയം ഉടമസ്ഥതയിലുള്ള ഭവനം ഈ ആത്മവിശ്വാസം പലമടങ്ങ് വർദ്ധിപ്പിക്കുന്നുവെന്നും പ്രധാനമന്ത്രി വാദിച്ചു. ഒരു സ്വയം ഉടമസ്ഥതയിലുള്ള വീട് ജീവിതത്തിൽ ഉറപ്പും ദാരിദ്ര്യത്തിൽ നിന്ന് പുറത്തുവരാനുള്ള പ്രത്യാശയും നൽകുന്നു.
മുൻ സർക്കാരുകളുടെ കാലത്ത് തങ്ങളുടെ വീട് നിർമ്മിക്കാൻ സർക്കാരിന് എന്തെങ്കിലും സഹായം ചെയ്യാമെന്ന ആത്മവിശ്വാസം പാവങ്ങൾക്ക് ഇല്ലായിരുന്നുവെന്ന് പ്രധാനമന്ത്രി അനുസ്മരിച്ചു. നേരത്തെയുള്ള പദ്ധതിയിൽ നിർമ്മിച്ച വീടുകളുടെ ഗുണനിലവാരം കണക്കിലെടുത്തിട്ടില്ലെന്നും അദ്ദേഹം പറഞ്ഞു. തെറ്റായ നയങ്ങളുടെ ആഘാതം ദരിദ്രർക്ക് നേരിടേണ്ടിവന്നുവെന്നും പ്രധാനമന്ത്രി പറഞ്ഞു. ഈ ദുരവസ്ഥ മനസ്സിൽ വെച്ചുകൊണ്ട്, സ്വാതന്ത്ര്യത്തിന്റെ 75 വർഷം പൂർത്തിയാകുന്നതിന് മുമ്പ് എല്ലാ പാവപ്പെട്ട കുടുംബങ്ങൾക്കും ഒരു വീട് നൽകുകയെന്ന ലക്ഷ്യത്തോടെയാണ് പ്രധാനമന്ത്രി അവാസ് യോജന ആരംഭിച്ചത്. അടുത്ത കാലത്തായി ഗ്രാമീണ മേഖലയിൽ 2 കോടി ഭവന നിർമ്മാണ യൂണിറ്റുകൾ നിർമ്മിച്ചിട്ടുണ്ട്. പ്രധാനമന്ത്രി അവാസ് യോജന 1.25 കോടി യൂണിറ്റാണ്. കേന്ദ്രസർക്കാരിന്റെ സംഭാവന 1.5 ലക്ഷം കോടി രൂപയാണ്.
സംസ്ഥാനത്തെ മുൻ സർക്കാരുകളുടെ പ്രതികരണത്തിന്റെ അഭാവവും പ്രധാനമന്ത്രി അനുസ്മരിച്ചു. ഉത്തർപ്രദേശിൽ 22 ലക്ഷം ഗാർമിൻ ആവാസ് നിർമിക്കാനുണ്ടെന്നും അതിൽ 21.5 ലക്ഷം നിർമാണത്തിന് അനുമതി നൽകിയിട്ടുണ്ടെന്നും അദ്ദേഹം അറിയിച്ചു. നിലവിലെ സർക്കാരിനു കീഴിൽ 14.5 ലക്ഷം കുടുംബങ്ങൾക്ക് ഇതിനകം തന്നെ വീട് ലഭിച്ചു
പ്രധാനമന്ത്രിയുടെ ഓഫീസ്
പി ടി ഉഷ പ്രധാനമന്ത്രിയുമായി പാർലമെന്റിൽ കൂടിക്കാഴ്ച നടത്തി
പി ടി ഉഷയെ പാർലമെന്റിൽ കണ്ട ശേഷം പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു :
"പി ടി ഉഷാജിയെ പാർലമെന്റിൽ കണ്ടതിൽ സന്തോഷം"
--ND--
(Glad to have met PT Usha Ji in Parliament. @PTUshaOfficial pic.twitter.com/maRxU3cfYb
— Narendra Modi  July 20, 2022
രാസവസ്തു, രാസവളം മന്ത്രാലയം
2021 മെയ് 16 വരെയുള്ള റെംഡെസിവിറിൻറ്റെ വിനിയോഗം പ്രഖ്യാപിച്ഛ് രാസവസ്തു-രാസവള മന്ത്രാലയം
(സംസ്ഥാനങ്ങളുടെ റെംഡെസിവിറിൻറ്റെ ആവശ്യകതയും, അതിന്റെ മതിയായ ലഭ്യത ഉറപ്പാക്കുന്നതും പരിഗണിച്ഛ്, കേന്ദ്ര രാസവസ്തു-രാസവള മന്ത്രി ശ്രി ഡി വി സദാനന്ദ ഗൗഡ, 2021 മെയ് 16 വരെയുള്ള റെംഡെസിവിറിൻറ്റെ സംസ്ഥാന-തല വിഭജനം ഇന്ന് പ്രഖ്യാപിച്ചു.
ഫാർമസ്യൂട്ടിക്കൽസ് വകുപ്പും കേന്ദ്ര ആരോഗ്യ-കുടുംബ ക്ഷേമ മന്ത്രാലയവുംചേർന്ന് എല്ലാ സംസ്ഥാനങ്ങൾക്കും അയച്ച കത്തിൽ, 2021 ഏപ്രിൽ 21 മുതൽ മെയ് 16 വരെയുള്ള റെംഡെസിവിറിൻറ്റെ പുതിയ വിനിയോഗ രൂപരേഖയുടെ വിശദാംശങ്ങൾ നൽകിയിരിക്കുന്നു. 2021 മെയ് 1 ഇൽ നൽകിയ ഡിഓ-യുടെ തുടർച്ചയായാണ് പുതിയ രൂപരേഖ തയ്യാറാക്കിരിക്കുന്നത്. മെയ് 1 ലെ ഡിഓ-ഇൽ 2021 ഏപ്രിൽ 21 മുതൽ മെയ് 9 വരെയുള്ള റെംഡെസിവിറിൻറ്റെ വിന്യാസം ആയിരുന്നു നൽകിയിരുന്നത്. പുതിയ രൂപരേഖ ഫാർമസ്യൂട്ടിക്കൽസ് വകുപ്പും കേന്ദ്ര ആരോഗ്യ-കുടുംബ ക്ഷേമ മന്ത്രാലയവും സംയുക്തമായാണ് തയ്യാറാക്കിരിക്കുന്നത്.
സർക്കാർ/സ്വകാര്യ ആശുപത്രികൾക്ക് റെംഡെസിവിറിൻറ്റെ ശെരിയായ വിതരണം ഉറപ്പാക്കാനും, നിരീക്ഷിക്കാനും സംസ്ഥാന ഗവൺമെൻറ്റുകളോടും, കേന്ദ്രഭരണ പ്രദേശങ്ങളോടും കത്തിൽ ആവശ്യപെട്ടിട്ടുണ്ട്.
RRTN
പ്രധാനമന്ത്രിയുടെ ഓഫീസ്
കുവൈത്ത് പ്രധാനമന്ത്രിയായി നിയമിതനായ ശൈഖ് അഹമ്മദ് നവാഫ് അൽ അഹമ്മദ് അൽ സബാഹിനെ പ്രധാനമന്ത്രി അഭിനന്ദിച്ചു
കുവൈറ്റ് പ്രധാനമന്ത്രിയായി നിയമിതനായ ശൈഖ് അഹമ്മദ് നവാഫ് അൽ അഹമ്മദ് അൽ സബാഹിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി മോദി ട്വീറ്റ് ചെയ്തു:
"കുവൈറ്റിന്റെ പ്രധാനമന്ത്രിയായി നിയമിതനായ ഷെയ്ഖ് അഹമ്മദ് നവാഫ് അൽ അഹമ്മദ് അൽ-സബാഹിന് എന്റെ അഭിനന്ദനങ്ങളും ആശംസകളും. നമ്മുടെ മികച്ച ഉഭയകക്ഷി ബന്ധം കൂടുതൽ ആഴത്തിലാക്കാനും വിപുലീകരിക്കാനും അദ്ദേഹത്തോടൊപ്പം പ്രവർത്തിക്കാൻ ഞാൻ ആഗ്രഹിക്കുന്നു."
(--ND--
പ്രധാനമന്ത്രിയുടെ ഓഫീസ്
ഫ്രാൻസ് പ്രസിഡന്റിന്റെ നയതന്ത്ര ഉപദേഷ്ടാവ് ഇമ്മാനുവൽ ബോൺ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പാരീസിൽ പ്രസിഡന്റ് മാക്രോണുമായുള്ള കൂടിക്കാഴ്ചയ്ക്കായി കാത്തിരിക്കുന്നതായി പ്രധാനമന്ത്രി
പ്രധാനമന്ത്രിയുടെ ഫ്രാൻസ് സന്ദർശനത്തിന്റെ പശ്ചാത്തലത്തിൽ ഉഭയകക്ഷി സഹകരണത്തിന്റെ വിവിധ മേഖലകളിലെ പുരോഗതിയെക്കുറിച്ച് ബോൺ പ്രധാനമന്ത്രിയെ അറിയിച്ചു
ജൂലൈ 14 ന് നടക്കുന്ന ബാസ്റ്റിൽ ദിനാഘോഷത്തിൽ അതിഥിയായി പങ്കെടുക്കാനുള്ള ക്ഷണത്തിന് പ്രസിഡന്റ് മാക്രോണിനോട് പ്രധാനമന്ത്രി നന്ദി അറിയിച്ചു
ഫ്രാൻസ് പ്രസിഡന്റിന്റെ നയതന്ത്ര ഉപദേഷ്ടാവ് പ്രധാനമന്ത്രിയെ സന്ദർശിച്ചു
ഉഭയകക്ഷി സഹകരണത്തിന്റെ വിവിധ മേഖലകളിലെ പുരോഗതിയെക്കുറിച്ച് ഇമ്മാനുവൽ ബോൺ പ്രധാനമന്ത്രിയോട് വിശദീകരിച്ചു
ബാസ്റ്റിൽ ദിനാചരണത്തിൽ പങ്കെടുക്കാനുള്ള ക്ഷണത്തിന് പ്രസിഡന്റ് മാക്രോണിനെ പ്രധാനമന്ത്രി നന്ദി അറിയിചു
ഹിരോഷിമയിൽ പ്രസിഡന്റ് മാക്രോണുമായി അടുത്തിടെ നടത്തിയ കൂടിക്കാഴ്ചയെ അനുസ്മരിച്ചുകൊണ്ട്, ഇന്ത്യ-ഫ്രാൻസ് തന്ത്രപരമായ പങ്കാളിത്തം കൂടുതൽ ശക്തിപ്പെടുത്തുന്ന തങ്ങളുടെ സംഭാഷണം പാരീസിൽ തുടരാൻ താൻ ആഗ്രഹിക്കുന്നുവെന്ന് പ്രധാനമന്ത്രി പറഞ്ഞു.
--ND--
(
പ്രധാനമന്ത്രിയുടെ ഓഫീസ്
നുവാഖായിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
നുവാഖായിയുടെ ശുഭകരമായ അവസരത്തിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
എക്സ് പോസ്റ്റുകളിൽ പ്രധാനമന്ത്രി പറഞ്ഞു;
“നമ്മുടെ കർഷകരുടെ കഠിനാധ്വാനത്തെ അഭിനന്ദിക്കാനുള്ള അവസരമായ നുവാഖായി ആശംസകൾ. എല്ലാവരുടെയും സന്തോഷത്തിനും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു. നുവാഖായി ജുഹാർ!”
Greetings on Nuakhai, an occasion to appreciate the hardwork of our farmers. I pray for everyone's happiness and wellbeing. Nuakhai Juhar!
— Narendra Modi  September 20, 2023
ନୂଆଁଖାଇର ଶୁଭେଚ୍ଛା । ଆଜି ଆମର ଚାଷୀଙ୍କ ପରିଶ୍ରମକୁ କୃତଜ୍ଞତା ଜଣାଇବାର ଅବସର । ମୁଁ ସମସ୍ତଙ୍କର ଉତ୍ତମ ସ୍ୱାସ୍ଥ୍ୟ ଏବଂ ମଙ୍ଗଳ କାମନା କରୁଛି । ନୂଆଁଖାଇ ଜୁହାର୍ !
— Narendra Modi  September 20, 2023
ഉപരാഷ്ട്രപതിയുടെ കാര്യാലയം
നബിദിന തലേരാവിൽ ഉപരാഷ്ട്രപതി ജനങ്ങൾക്ക് ആശംസ നേർന്നു
നിബിദിനത്തിന്റെ തലേരാവിൽ ഇന്ത്യയുടെ ഉപരാഷ്ട്രപതി ശ്രീ എം. വെങ്കയ്യ നായിഡു രാജ്യത്തെ ജനങ്ങൾക്ക് ആശംസ നേർന്നു. ജനങ്ങൾക്ക് അദ്ദേഹം ഊഷ്മളമായ ആശംസകളും അഭിവാദനങ്ങളും അറിയിച്ചു. നബിദിനം ആഘോഷിക്കുമ്പോൾ കോവിഡ്–19 ആരോഗ്യ, ശുചിത്വ മാർഗ്ഗനിർദേശങ്ങൾ പാലിക്കണമെന്നും അദ്ദേഹം അഭ്യർത്ഥിച്ചു.
(Visitor Counter : 91
പ്രത്യേക സേവനങ്ങളും ഫീച്ചറുകളും
യുവ ചലച്ചിത്രകാരന്മാർ സ്വാതന്ത്ര്യ സമരത്തിലെ അറിയപ്പെടാത്ത നായകരെ കുറിച്ച് സിനിമകളെടുക്കണം : കേന്ദ്ര വാർത്താ വിതരണ പ്രക്ഷേപണ സഹമന്ത്രി ഡോ. എൽ മുരുഗൻ
സ്വാതന്ത്ര്യത്തിന്റെ അമൃത മഹോത്സവക്കാലത്തു സ്വാതന്ത്ര്യ സമര ചരിത്രത്തിലെ അറിയപ്പെടാത്ത നായകരെ കുറിച്ച് സിനിമകളെടുക്കാൻ യുവ ചലച്ചിത്ര കാരന്മാർ മുന്നോട്ടു വരണമെന്ന് കേന്ദ്ര വാർത്താ വിതരണ പ്രക്ഷേപണ, ഫിഷറീസ് സഹമന്ത്രി ഡോ. എൽ മുരുഗൻ ആഹ്വാനം ചെയ്തു . തിരുവനന്തപുരത്ത് നടന്ന ‘ഷീ ഷോർട്ട് ഫിലിം ഫെസ്റ്റിവലിന്റെ പുരസ്കാര ദാന ചടങ്ങിൽ സംസാരിക്കുകയായിരുന്നു അദ്ദേഹം.
കായികം, ആരോഗ്യം, സിനിമ, സാഹിത്യം, കല, ശാസ്ത്രം എന്നീ മേഖലകളിൽ പുതിയ വഴി തെളിച്ച കേരളത്തിലെ സ്ത്രീകളുടെ മഹത്തായ സംഭാവനകളെ മന്ത്രി അഭിനന്ദിച്ചു. സ്ത്രീകൾക്കെതിരായ ഗാർഹിക പീഡന കുറ്റകൃത്യങ്ങൾ, സമൂഹത്തിൽ സ്ത്രീകളുടെ പങ്ക് തുടങ്ങിയ വിഷയങ്ങളെ സിനിമ എങ്ങനെ കൈകാര്യം ചെയ്യുന്നു എന്നതു പോലെ സിനിമ പ്രചരിപ്പിക്കുന്ന മൂല്യം വളരെ പ്രധാനമാണെന്ന് മന്ത്രി പറഞ്ഞു. പുതിയ ആശയങ്ങളും സാങ്കേതികവിദ്യകളും പര്യവേക്ഷണം ചെയ്യാനും സൗന്ദര്യബോധത്തോടെ സിനിമ സൃഷ്ടിക്കാനും ഡോ എൽ മുരുഗൻ യുവാക്കളോട് അഭ്യർത്ഥിച്ചു.
ചലച്ചിത്ര നിർമ്മാണം സുഗമമാക്കുന്നതിന് , സിനിമാ നിർമ്മാതാക്കൾക്കുള്ള വിവിധ തരാം അനുമതികൾക്കായി ഏക ജാലക സംവിധാനമെന്ന നിലയ്ക്ക് കേന്ദ്ര ഗവണ്മെന്റ് ഫിലിം ഫെസിലിറ്റേഷൻ ഓഫീസ് തുറന്നിട്ടുണ്ടെന്ന് മന്ത്രി പറഞ്ഞു.
സ്ത്രീ സുരക്ഷയെയും ശാക്തീകരണത്തെയും കുറിച്ച് പൊതുജനങ്ങളിൽ അവബോധം സൃഷ്ടിക്കാൻ ലക്ഷ്യമിട്ടുള്ള ഷീ ഷോർട്ട് ഫിലിം ഫെസ്റ്റിവലിന്റെ ആശയത്തെയും ഉള്ളടക്കത്തെയും അദ്ദേഹം അഭിനന്ദിച്ചു.
കേന്ദ്ര സഹമന്ത്രി ശ്രീ. രാജീവ് ചന്ദ്രശേഖർ , ചലച്ചിത്ര തരാം മോഹൻലാൽ തുടങ്ങിയവർ വീഡിയോ സന്ദേശങ്ങളിലൂടെ ചാടാഗിന് ആശംസകൾ നേർന്നു.
ഷീ ഫിലിം ഫെസ്റ്റിവലിലെ 150 എൻട്രികളിൽ മികച്ച മൂന്ന് ചിത്രങ്ങൾക്ക് ചടങ്ങിൽ അവാർഡ് നൽകി.
ചലച്ചിത്ര മേഖലയിലെ നിരവധി പ്രമുഖർ പങ്കെടുത്ത ചടങ്ങിൽ അഭിനേതാക്കളായ ടൊവിനോ തോമസും കീർത്തി സുരേഷും വിശിഷ്ടാതിഥികളായിരുന്നു.
ജടായു രാമ കൾച്ചറൽ സെന്ററിന്റെ ആഭിമുഖ്യത്തിലാണ് സ്ത്രീ സുരക്ഷ പ്രമേയമാക്കി ഷോർട്ട് ഫിലിം ഫെസ്റ്റിവൽ സംഘടിപ്പിച്ചത്.
രാജ്യരക്ഷാ മന്ത്രാലയം
ഭാവിയിലെ ഭീഷണികളെ നേരിടാനുള്ള ദീർഘകാല പദ്ധതികളും തന്ത്രങ്ങളും തയ്യാറാക്കണം : പ്രതിരോധ മന്ത്രി രാജ്നാഥ് സിംഗ്
ഭാവിയിലെ ഭീഷണികളെ നേരിടാൻ ശേഷി വർദ്ധിപ്പിക്കുന്നതിനുള്ള ദീർഘകാല പദ്ധതികളും തന്ത്രങ്ങളും തയ്യാറാക്കാൻ പ്രതിരോധ മന്ത്രി രാജ്നാഥ് സിംഗ് വ്യോമസേനാ കമാൻഡർമാരെ ആഹ്വാനം ചെയ്തു. കിഴക്കൻ ലഡാക്കിലെ പെട്ടെന്നുള്ള സംഭവവികാസങ്ങളോട് സമയബന്ധിതവും ഉചിതവുമായ പ്രതികരണം ഉറപ്പാക്കിയതിന് അദ്ദേഹം വ്യോമസേനയെ അഭിനന്ദിച്ചു. ന്യൂ ഡൽഹിയിൽ വ്യോമസേനാ ആസ്ഥാനത്തു് ഇന്ന് നടന്ന വ്യോമസേന കമാൻഡർമാരുടെ സമ്മേളനത്തെ അഭിസംബോധന ചെയ്യുകയായിരുന്നു അദ്ദേഹം.
മഹാമാരിയെക്കുറിച്ച് സംസാരിക്കവെ മറ്റ് ഗവണ്മെന്റ് ഏജൻസികളെ അവരുടെ ചുമതലയിൽ സഹായിക്കുന്നതിൽ വ്യോമസേന വഹിച്ച പങ്കിനെ ശ്രീ. രാജ്നാഥ് സിംഗ് അഭിനന്ദിച്ചു.
പ്രധാനമന്ത്രിയുടെ ‘സ്വാശ്രയത്വം’ എന്ന കാഴ്ചപ്പാട് ആവർത്തിച്ചുകൊണ്ട്, പ്രതിരോധ അടിസ്ഥാന സൗകര്യങ്ങളിൽ ആത്മനിർഭരതയെ പ്രോത്സാഹിപ്പിക്കേണ്ടതിന്റെ ആവശ്യകതയെക്കുറിച്ച് അദ്ദേഹം എടുത്തു പറഞ്ഞു. തദ്ദേശീയ പ്രതിരോധ ഉൽപാദനത്തിലും വിമാന പരിപാലനത്തിലും കൂടുതൽ മികച്ച ഫലങ്ങൾ നേടുന്നതിനുള്ള ശ്രമങ്ങൾ തുടരണമെന്ന് അദ്ദേഹം കമാൻഡർമാരോട് ആവശ്യപ്പെട്ടു.
തദ്ദേശീയ വ്യവസായത്തിനുള്ള വ്യോമസേനയുടെ പിന്തുണ ഈ മേഖലയിലെ എംഎസ്എംഇകളുടെ വികസനത്തിന് കാരണമാകും, അത് രാജ്യത്തിന്റെ സ്വാശ്രയത്വത്തിനും സാമൂഹിക-സാമ്പത്തിക വികസനത്തിനും ഒരേസമയം സഹായിക്കുമെന്നു പ്രതിരോധ മന്ത്രി ചൂണ്ടിക്കാട്ടി.
(സംയോജിത കമാൻഡേഴ്സ് കോൺഫറൻസിൽ പ്രധാനമന്ത്രി നൽകിയ എല്ലാ നിർദ്ദേശങ്ങളും നടപ്പാക്കണമെന്ന് അദ്ദേഹം നിർദേശിച്ചു. നിലവിൽ നടന്നുകൊണ്ടിരിക്കുന്ന സംയോജന പ്രക്രിയ, സംയുക്ത ലോജിസ്റ്റിക് പദ്ധതി നടപ്പിലാക്കൽ, സംയുക്ത ആസൂത്രണ, പ്രവർത്തന മേഖലകളിൽ ഏകോപനം വർദ്ധിപ്പിക്കുന്നതിന് തുടർന്നും പ്രവർത്തിക്കേണ്ടതിന്റെ ആവശ്യകതയെക്കുറിച്ച് അദ്ദേഹം ഊന്നിപ്പറഞ്ഞു.
ശക്തവും തന്ത്രപ്രധാനവുമായ എയ്റോസ്പേസ് ഫോഴ്സ് എന്ന ലക്ഷ്യം കൈവരിക്കുന്നതിന് പ്രതിരോധ മന്ത്രാലയത്തിന്റെ പൂർണ്ണ പിന്തുണ ഉണ്ടാകുമെന്ന് അദ്ദേഹം ഉറപ്പ് നൽകി. സമ്മേളനത്തിൽ എടുത്ത സുപ്രധാന തീരുമാനങ്ങൾ വ്യോമസേനയുടെ പോരാട്ട സാധ്യത വർദ്ധിപ്പിക്കുമെന്ന് രാജ്യ രക്ഷാ മന്ത്രി ആത്മവിശ്വാസം പ്രകടിപ്പിച്ചു.
സമ്മേളനം നാളെ സമാപിക്കും. നിലവിലെ പോരാട്ട ശേഷി ശക്തിപ്പെടുത്തുന്നതിന്റെ നിലയും വ്യോമസേനയെ ഭാവിയിൽ സുസജ്ജമായ പോരാട്ട സേനയാക്കാനുള്ള കർമപദ്ധതിയും പരിശോധിക്കും. എല്ലാ മേഖലകളിലും കൂടുതൽ കാര്യക്ഷമമായ പ്രക്രിയകൾ ഉറപ്പുവരുത്തുന്നതിനുള്ള സംവിധാനങ്ങൾ, പരിഷ്കാരങ്ങൾ, പുന സംഘടന എന്നിവയുമായി ബന്ധപ്പെട്ട പ്രശ്നങ്ങളും പ്രവർത്തന പരിശീലനവും ചർച്ച ചെയ്യും.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
കോവിഡ്-19 : തപാല് ജീവനക്കാര്ക്ക് 10 ലക്ഷം രൂപയുടെ ധനസഹായം
ജോലിക്കിടെ കോവിഡ്-19 ബാധിച്ച് മരണമടയുന്ന ഗ്രാമീണ് ഡാക് സേവക്മാര് ഉള്പ്പെടെയുള്ള എല്ലാ തപാല് ജീവനക്കാര്ക്കും 10 ലക്ഷം രൂപയുടെ ധനസഹായം നല്കാന് കേന്ദ്ര ഗവണ്മെന്റ് തീരുമാനിച്ചു. ഇത് സംബന്ധിച്ച മാര്ഗ്ഗനിര്ദ്ദേശങ്ങള് ഉടന് നിലവില് വരും. കോവിഡ്-19 പ്രതിസന്ധി തീരും വരെ ഇത് പ്രാബല്യത്തിലുണ്ടാകുമെന്ന് കേന്ദ്ര വിവരവിനിമയ മന്ത്രാലയം അറിയിച്ചു.
കോവിഡ് 19 ഭീഷണിയ്ക്കിടയിലും മെയില് ഡെലിവറി, പോസ്റ്റ് ഓഫീസ് സേവിങ്ങ്സ് ബാങ്ക്, പോസ്റ്റല് ലൈഫ് ഇന്ഷുറന്സ്, വീട്ടുപടിക്കല് പണം പിന്വലിക്കല് തുടങ്ങിയ സേവനങ്ങള് തപാല് ജീവനക്കാര് നല്കുന്നു. ഇതിനു പുറമേ കോവിഡ്-19 കിറ്റുകള്, ഭക്ഷണ പായ്ക്കറ്റുകള്, അവശ്യ സാധനങ്ങൾ/മരുന്നുകള് തുടങ്ങിയവയും പോസ്റ്റ് ഓഫീസുകള് രാജ്യത്തെമ്പാടും വിതരണം ചെയ്യുന്നുണ്ട്.
RRTN/IE/BSN
(
റെയില്വേ മന്ത്രാലയം
റെയിൽവേ പ്രൊട്ടക്ഷൻ ഫോഴ്സിൽ  9000 കോൺസ്റ്റബിൾ തസ്തികകളിലേക്കുള്ള റിക്രൂട്ട്മെന്റ് സംബന്ധിച്ച മാധ്യമ റിപ്പോർട്ടുകൾ വാസ്തവ വിരുദ്ധം
റെയിൽവേ പ്രൊട്ടക്ഷൻ ഫോഴ്സിൽ  9000 കോൺസ്റ്റബിൾ തസ്തികകളിലേക്കുള്ള റിക്രൂട്ട്മെന്റ് സംബന്ധിച്ച് വാസ്തവ വിരുദ്ധമായ സന്ദേശമാണ് ചില മാധ്യമങ്ങളിൽ പ്രചരിക്കുന്നത്. ആർപിഎഫോ റെയിൽവേ മന്ത്രാലയമോ അവരുടെ ഔദ്യോഗിക വെബ്സൈറ്റുകളിലോ ഏതെങ്കിലും അച്ചടി അല്ലെങ്കിൽ ഇലക്ട്രോണിക് മാധ്യമങ്ങൾ വഴിയോ ഇത്തരമൊരു അറിയിപ്പ് നൽകിയിട്ടില്ലെന്ന് വ്യക്തമാക്കുന്നു.
പ്രധാനമന്ത്രിയുടെ ഓഫീസ്
സുഖോയ് 30 എംകെഐ യുദ്ധവിമാനത്തിൽ രാഷ്ട്രപതിയുടെ യാത്രയെ പ്രധാനമന്ത്രി അഭിനന്ദിച്ചു
അസമിലെ തേസ്പൂർ വ്യോമസേനാ താവളത്തിൽ സുഖോയ് 30 എംകെഐ യുദ്ധവിമാനത്തിൽ ചരിത്രപരമായ യാത്ര നടത്തിയ പ്രസിഡന്റ് ദ്രൗപതി മുർമുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഇന്ത്യൻ രാഷ്ട്രപതിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"ഇത് ഓരോ ഇന്ത്യക്കാരനെയും പ്രചോദിപ്പിച്ചിട്ടുണ്ട്! രാഷ്ട്രപതി ജി വീണ്ടും വീണ്ടും അസാധാരണമായ നേതൃത്വം കാണിച്ചു ."
പ്രധാനമന്ത്രിയുടെ ഓഫീസ്
സ്വാമി വിവേകാനന്ദന്റെ 1893 -ലെ ചിക്കാഗോയിലെ പ്രസംഗം പ്രധാനമന്ത്രി അനുസ്മരിച്ചു
സ്വാമി വിവേകാനന്ദന്റെ 1893 ൽ നടത്തിയ വിശ്വപ്രസിദ്ധമായ ചിക്കാഗോ പ്രസംഗത്തിന്റെ ആത്മാവിന് കൂടുതൽ നീതിയുക്തവും സമൃദ്ധവും, ഉൾക്കൊള്ളലുമുള്ള ഒരു ഭൂമിയെ സൃഷ്ടിക്കാൻ കഴിവുണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
പ്രസംഗത്തിന്റെ വാർഷികത്തോടനുബന്ധിച്ചുള്ള ട്വീറ്റിൽ പ്രധാനമന്ത്രി പറഞ്ഞു:
സ്വാമി വിവേകാനന്ദന്റെ 1893 ലെ വിശ്വപ്രസിദ്ധമായ ചിക്കാഗോ പ്രസംഗം അനുസ്മരിക്കുന്നു, അത് ഇന്ത്യൻ സംസ്കാരത്തിന്റെ മഹത്വം മനോഹരമായി തെളിയിച്ചു. അദ്ദേഹത്തിന്റെ പ്രസംഗത്തിന്റെ ആത്മാവിന് കൂടുതൽ നീതിയുക്തവും, സമൃദ്ധവും, ഉൾക്കൊള്ളലുമുള്ള ഒരു ഭൂമിയെ സൃഷ്ടിക്കാനുള്ള കഴിവുണ്ട്. ”
പെട്രോളിയം, പ്രകൃതി വാതക മന്ത്രാലയം
പാചകവാതക വിതരണക്കാരുമായി കേന്ദ്ര മന്ത്രി ധര്മേന്ദ്ര പ്രധാന് ആശയവിനിമയം നടത്തി: പാവപ്പെട്ടവർക്കായി ഉജ്ജ്വല പാചക വാതക സിലിണ്ടറുകളുടെ സൗജന്യ റീഫില്ലിങ് കൂട്ടണമെന്നും മന്ത്രി
ന്യൂഡൽഹി, ഏപ്രില് 22,2020
രാജ്യത്തെ ആയിരത്തിലധികം പാചകവാതക വിതരണക്കാരുമായി കേന്ദ്ര പെട്രോളിയം- പ്രകൃതി വാതകം-സ്റ്റീല് മന്ത്രി ശ്രീ ധര്മേന്ദ്ര പ്രധാന് വീഡിയോ കോണ്ഫറന്സിംഗിലൂടെ ചൊവ്വാഴ്ച വൈകിട്ട് ആശയവിനിമയം നടത്തി.
വിതരണക്കാരുടെ സേവനത്തെ അഭിനന്ദിച്ച അദ്ദേഹം ലോക്ക്ഡൗണ് കാലയളവില് വീടുവീടാന്തരമുള്ള എൽ പി ജി വിതരണം തടസം കൂടാതെ ഉറപ്പുവരുത്തണമെന്നും നിര്ദേശിച്ചു.
കോവിഡ് 19 മഹാമാരിയുടെ പശ്ചാത്തലത്തില് കേന്ദ്രസര്ക്കാര് പ്രധാനമന്ത്രി ഗരീബ് കല്യാണ് യോജനക്ക് കീഴില് പ്രധാനമന്ത്രി ഉജ്ജ്വല പദ്ധതിയുടെ ഉപഭോക്താക്കള്ക്ക് പ്രഖ്യാപിച്ച സൗജന്യ പാചക വാതക സിലിണ്ടറുകള് എല്ലാ പാവപ്പെട്ടവർക്കും എത്തിക്കണമെന്നും അദ്ദേഹം വിതരണക്കാരോട് അഭ്യര്ത്ഥിച്ചു.
ഉപഭോക്താക്കള്ക്കും പാചകവാതകം വിതരണം ചെയ്യുന്ന തൊഴിലാളികള്ക്കും കോവിഡ് പ്രതിരോധത്തിന് എൽ പി ജി സിലിണ്ടറിന്റെ അണുനശീകരണം ഉള്പെടെയുള്ള മുന്കരുതല് നടപടികള് സ്വീകരിക്കുന്നതിലും വിതരണക്കാരെ കേന്ദ്രമന്ത്രി അഭിനന്ദിച്ചു.
മുഖാവരണം ധരിക്കുന്നതിന്റെ പ്രധാന്യം വിതരണത്തൊഴിലാളികളെ ബോധ്യപ്പെടുത്തുന്നതിനൊപ്പം അവരിലൂടെ ഉപഭോക്താക്കള്ക്കും മുഖാവരണധാരണം, ശുചിത്വം, സാമൂഹ്യഅകലം എന്നിവ പാലിക്കേണ്ടതിന്റെയും ആരോഗ്യസേതു ആപ്ലിക്കേഷന് ഡൗണ് ലോഡ് ചെയ്യേണ്ടതിന്റെയും അനിവാര്യതയെ കുറിച്ചും ബോധവല്ക്കരണം നടത്തണം.
രാജ്യം നേരിടുന്ന ഈ വെല്ലുവിളി ഘട്ടത്തില് മുന്നിര പോരാളികളായി പ്രവര്ത്തിക്കുന്ന വിതരണത്തൊഴിലാളികകളോട് സഹാനുഭൂതി പ്രകടിപ്പിക്കണമെന്നും അവർക്ക് വേണ്ട എല്ലാ സംരക്ഷണവും നല്കണമെന്നും മന്ത്രി ആവശ്യപ്പെട്ടു.
(
പ്രധാനമന്ത്രിയുടെ ഓഫീസ്
ശ്രീല ഭക്തിവേദാന്ത സ്വാമി പ്രഭുപദ ജിയുടെ 125 -ാം ജന്മവാർഷികത്തോടനുബന്ധിച്ച് സെപ്റ്റംബർ 1 ന് പ്രധാനമന്ത്രി ഒരു പ്രത്യേക സ്മാരക നാണയം പുറത്തിറക്കും
ശ്രീല ഭക്തിവേദാന്ത സ്വാമി പ്രഭുപദ ജിയുടെ 125 -ാം ജന്മവാർഷികത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 1 ന് വൈകിട്ട് 4 .30 ന് വീഡിയോ കോൺഫറൻസിംഗിലൂടെ 125 രൂപയുടെ പ്രത്യേക സ്മാരക നാണയം പുറത്തിറക്കും.
ശ്രീല ഭക്തിവേദാന്ത സ്വാമി പ്രഭുപദ ജിയെ കുറിച്ച്
"ഹരേ കൃഷ്ണ പ്രസ്ഥാനം" എന്നറിയപ്പെടുന്ന ഇന്റർനാഷണൽ സൊസൈറ്റി ഫോർ കൃഷ്ണ കോൺഷ്യസ്നെസ്  സ്ഥാപിച്ചത് സ്വാമി ജിയാണ്. ലോകമെമ്പാടുമുള്ള വൈദിക സാഹിത്യം പ്രചരിപ്പിക്കുന്നതിൽ മഹത്തായ പങ്ക് വഹിക്കുന്ന ഇസ്കോൺ ശ്രീമദ് ഭഗവദ് ഗീതയും മറ്റ് വേദ സാഹിത്യങ്ങളും 89 ഭാഷകളിൽ വിവർത്തനം ചെയ്തിട്ടുണ്ട് .
സ്വാമിജി നൂറിലധികം ക്ഷേത്രങ്ങൾ സ്ഥാപിക്കുകയും നിരവധി പുസ്തകങ്ങൾ രചിക്കുകയും ചെയ്തു, ലോകത്തിന് ഭക്തി യോഗയുടെ പാത പഠിപ്പിച്ചു.
ചടങ്ങിൽ കേന്ദ്ര സാംസ്കാരിക മന്ത്രിയും പങ്കെടുക്കും.
(
പ്രധാനമന്ത്രിയുടെ ഓഫീസ്
കാലാള്പ്പട ദിനത്തില് ആശംസകള് നേര്ന്ന് പ്രധാനമന്ത്രി
കാലാള്പ്പട ദിനത്തില്  പ്രധാനമന്ത്രി ശ്രീ നരേന്ദ്ര മോദി ആശംസകള് നേര്ന്നു.
''കാലാള്പ്പട ദിനം ആചരിക്കുന്ന ഈ വേളയില് നമ്മുടെ നിര്ഭയരായ കാലാള്പ്പടയുടെ എല്ലാ ശ്രേണിയിലുള്ളവര്ക്കും അഭിവാദ്യങ്ങള്. നമ്മുടെ രാജ്യത്തെ സംരക്ഷിക്കുന്നതില് കാലാള്പ്പട വഹിച്ച പങ്കിനെക്കുറിച്ചോര്ത്ത് ഇന്ത്യ അഭിമാനിക്കുന്നു. അവരുടെ ധൈര്യം ദശലക്ഷക്കണക്കിനു ജനങ്ങളെ പ്രചോദിപ്പിക്കുന്നു.''- പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
ഇതുവരെ 201.88 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 201.88 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
5.58 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ബഹിരാകാശ വകുപ്പ്
മനുഷ്യനെ ബഹിരാകാശത്ത് എത്തിക്കാൻ ഗഗൻയാൻ പദ്ധതി വിഭാവനം ചെയ്യുന്നതായി ഡോ ജിതേന്ദ്ര സിംഗ്
മനുഷ്യനെ ബഹിരാകാശത്ത് എത്തിക്കാൻ ഗഗൻയാൻ പദ്ധതി വിഭാവനം ചെയ്യുന്നതായി കേന്ദ്ര ആണവോർജ്ജ-ബഹിരാകാശ സഹമന്ത്രി ഡോ ജിതേന്ദ്ര സിംഗ്. ലോ എർത്ത് ഓർബിറ്റിലേക്ക് ഒരു ഇന്ത്യൻ നിർമ്മിത വിക്ഷേപണ വാഹനത്തിൽ മനുഷ്യരെ എത്തിക്കാനും തിരികെ സുരക്ഷിതമായി ഭൂമിയിൽ എത്തിക്കാനുമുള്ള ശേഷി പ്രദർശിപ്പിക്കുകയാണ് പദ്ധതിയുടെ ലക്ഷ്യമെന്ന് രാജ്യസഭയിൽ ഒരു ചോദ്യത്തിന് മറുപടിയായി പ്രസ്താവനയിൽ അദ്ദേഹം പറഞ്ഞു.
വിക്ഷേപണ പേടകം, ബഹിരാകാശ പേടക പരിപാലനം, ഭൂതല അടിസ്ഥാനസൗകര്യം തുടങ്ങിയ മേഖലകളുമായി ബന്ധപ്പെട്ട് ഐഎസ്ആർഒ-യ്ക്ക് മികച്ച പരിചയ സമ്പത്ത് ഉള്ളതായി മന്ത്രി അറിയിച്ചു. യാത്രക്കാരുടെ സുരക്ഷ ഉറപ്പാക്കാൻ നിലവിലുള്ള സംവിധാനങ്ങളുടെ ഹ്യൂമൻ റേറ്റിംഗ് നടപടികൾ സ്വീകരിച്ചിട്ടുണ്ടെന്നും അദ്ദേഹം പറഞ്ഞു. അന്താരാഷ്ട്ര സ്ഥാപനങ്ങളുമായി സഹകരിച്ച് നിരവധി നിർണായക പ്രവർത്തനങ്ങളിൽ ഇന്ത്യൻ ശാസ്ത്രജ്ഞർ ഏർപ്പെടുന്നതിൽ ഇന്ത്യക്ക് അഭിമാനമുണ്ടെന്നും ശ്രീ ജിതേന്ദ്ര സിംഗ് പറഞ്ഞു
(Visitor Counter : 119
ഗിരിവര്ഗ്ഗകാര്യ മന്ത്രാലയം
വിവിധ രാജ്യങ്ങളിലുള്ള 75 ഇന്ത്യൻ നയതന്ത്ര കാര്യാലയങ്ങളിൽ ഇന്ത്യ @75 - ആത്മനിർഭർ കോർണർ സ്ഥാപിക്കാൻ ഒരുങ്ങി ട്രൈഫെഡ്
ന്യൂഡൽഹി, സെപ്റ്റംബർ 7, 2021
ഗോത്ര വർഗ ഉൽപ്പന്നങ്ങൾക്കൊപ്പം ഭൗമശാസ്ത്ര പദവിയുള്ള ഉത്പന്നങ്ങൾക്കും പ്രോത്സാഹനം നൽകാനും, രാജ്യത്തെ ഗോത്ര വർഗ്ഗ വിഭാഗത്തിൽപ്പെട്ട കരകൗശല വിദഗ്ധരുടെ ശാക്തീകരണത്തിന്റെ സൂചകമായി അവയെ ഒരു ബ്രാൻഡാക്കി മാറ്റാനും നിരവധി മന്ത്രാലയങ്ങളുമായി ട്രൈഫൈഡ് സഹകരിക്കുന്നുണ്ട്
ഇത്തരത്തിൽ ഒന്നാണ് വിദേശകാര്യ മന്ത്രാലയവുമായി ഉള്ള പങ്കാളിത്തം. വരുന്ന 90 ദിവസകാലയളവിനുള്ളിൽ വിവിധ രാജ്യങ്ങളിലുള്ള 75 ഇന്ത്യൻ നയതന്ത്ര കാര്യാലയങ്ങളിൽ ആണ് ട്രൈഫെഡ് 'സ്വയംപര്യാപ്ത ഭാരത് -ആത്മനിർഭർ ഭാരത് ' കോർണറുകൾ സ്ഥാപിക്കുന്നത്
സ്വാതന്ത്ര്യദിനത്തിൽ തായ്ലൻഡിലെ ബാങ്കോക്കിലുള്ള ഇന്ത്യൻ നയതന്ത്ര കാര്യാലയത്തിൽ, പ്രഥമ സ്വാശ്രയ ഭാരത കോർണർ വിജയകരമായി ഉദ്ഘാടനം ചെയ്തു
പ്രകൃതിദത്ത -ജൈവ ഉത്പന്നങ്ങൾക്ക് പുറമേ, ഭൗമശാസ്ത്ര പദവിയുള്ള ഗോത്രവർഗ്ഗ കരകൗശല ഉത്പന്നങ്ങളും പ്രോത്സാഹിപ്പിക്കുന്നതിനുള്ള പ്രത്യേക വേദിയായി ഇവ മാറും
ഇന്ത്യൻ ഗോത്രവർഗ്ഗ ഉത്പന്നങ്ങളുടെ വൈവിധ്യവും സമ്പന്നതയും വെളിവാക്കുന്ന ബ്രോഷറുകളും കാറ്റലോഗുകളും ലോകമെമ്പാടുമുള്ള ഇന്ത്യൻ നയതന്ത്ര കാര്യാലയങ്ങൾക്ക് വിതരണം ചെയ്തു കഴിഞ്ഞു
ടർക്കി, ഇസ്രായേൽ, ഫ്രാൻസ്, കാനഡ, സിംഗപ്പൂർ, റഷ്യ, യുഎസ്, ഇൻഡോനേഷ്യ, ഗ്രീസ് തുടങ്ങിയ രാഷ്ട്രങ്ങൾ ഈ 75 രാജ്യങ്ങളിൽ പെടുന്നു
ഈ നയതന്ത്ര കാര്യാലയങ്ങളിലെ സ്വാശ്രയ ഭാരത്കോർണറുകളിലേക്കുള്ള ഗോത്രവർഗ്ഗ ഉത്പന്നങ്ങൾ വിതരണം ചെയ്യാനുള്ള പ്രവർത്തനങ്ങളിലാണ് ട്രൈഫഡ്.
ഇതിനുപുറമേ ഇന്ത്യയിൽ സ്ഥിതിചെയ്യുന്ന 75 വിദേശ നയതന്ത്ര കാര്യാലയങ്ങളിലും ട്രൈഫഡ്, സ്വാശ്രയ ഭാരത കോർണറുകൾ സ്ഥാപിക്കുന്നുണ്ട്
IE/SKY
(Visitor Counter : 190
വാണിജ്യ വ്യവസായ മന്ത്രാലയം
വ്യവസായ, ആഭ്യന്തര വ്യാപാര പ്രോത്സാഹന വകുപ്പ്  അംഗീകരിച്ച സ്റ്റാർട്ടപ്പുകളുടെ എണ്ണം അമ്പതിനായിരമായി.
ന്യൂഡൽഹി , ജൂൺ 03,2021
2016 ജനുവരി 16 ന് പ്രധാനമന്ത്രി ശ്രീ നരേന്ദ്ര മോദി തുടക്കം കുറിച്ച,ഭാരത സർക്കാരിന്റെ ഒരു സുപ്രധാന സംരംഭമാണ് സ്റ്റാർട്ടപ്പ് ഇന്ത്യ. വ്യവസായ, ആഭ്യന്തര വ്യാപാര പ്രോത്സാഹന വകുപ്പ്  ആണ് സ്റ്റാർട്ടപ്പ് സംരംഭങ്ങൾക്കുള്ള കേന്ദ്ര വകുപ്പായി പ്രവർത്തിക്കുന്നത്. 2021 ജൂൺ 3 വരെ 50,000 സംരംഭങ്ങളെ DPIIT സ്റ്റാർട്ടപ്പുകളായി അംഗീകരിച്ചു.
സ്റ്റാർട്ടപ്പ് ഇന്ത്യ ഉദ്യമം ആരംഭിച്ചതോടെ ഇപ്പോൾ രാജ്യത്തിന്റെ 623 ജില്ലകളിലേക്ക് അംഗീകൃത സ്റ്റാർട്ടപ്പുകൾ വ്യാപിച്ചിട്ടുണ്ട്.ഇപ്പോൾ ഓരോ സംസ്ഥാനത്തിനും കേന്ദ്രഭരണ പ്രദേശത്തിനും കുറഞ്ഞത് ഒരു സ്റ്റാർട്ടപ്പെങ്കിലും ഉണ്ട്. സ്റ്റാർട്ടപ്പുകളെ പിന്തുണയ്ക്കുന്നതിനായി 30 സംസ്ഥാന-കേന്ദ്രഭരണ പ്രദേശങ്ങളും പ്രത്യേക സ്റ്റാർട്ടപ്പ് നയങ്ങളും പ്രഖ്യാപിച്ചു.
സംരംഭത്തിന്റെ തുടക്കത്തിൽ ആദ്യ 10,000 സ്റ്റാർട്ടപ്പുകൾ ആരംഭിക്കാൻ 808 ദിവസങ്ങൾ എടുത്തപ്പോൾ
അവസാനത്തെ 10,000 സ്റ്റാർട്ടപ്പുകൾ കൂട്ടിച്ചേർക്കാൻ എടുത്തത് വെറും 180 ദിവസം മാത്രമാണെന്നത് ശ്രദ്ധേയമാണ്.
സംരംഭകർക്ക് നിരവധിയായ നിയമങ്ങൾ, ചട്ടങ്ങൾ, സാമ്പത്തിക ലഭ്യത, അടിസ്ഥാന സൗകര്യങ്ങൾ എന്നിവയുടെ ആനുകൂല്യങ്ങൾ നേടാനുള്ള അവസരങ്ങൾ ഉരുത്തിരിഞ്ഞതോടെ സ്റ്റാർട്ടപ്പ് ആവാസ വ്യവസ്ഥയുടെ വളർച്ചയിലും കുതിച്ചുചാട്ടമുണ്ടായിട്ടുണ്ട്.
അംഗീകൃത സ്റ്റാർട്ടപ്പുകൾ തൊഴിലവസരങ്ങൾ സൃഷ്ടിക്കുന്നതിലും ഗണ്യമായ സംഭാവന നൽകുന്നു. 5,49,842 തൊഴിലവസരങ്ങളാണ് 48,093 സ്റ്റാർട്ടപ്പുകൾ ഒരുക്കിയത്. ഒരു സ്റ്റാർട്ടപ്പിൽ ശരാശരി 11 ജീവനക്കാർ. 45% സ്റ്റാർട്ടപ്പുകളുടെ നേതൃത്വത്തിൽ ഒരു വനിതാ സംരംഭകയുടെയെങ്കിലും സാന്നിധ്യവുമുണ്ട്.
ഫണ്ട് ഓഫ് ഫണ്ട് പദ്ധതിയിലൂടെ10,000 കോടി രൂപ വകയിരുത്തിയും അടുത്തിടെ സമാരംഭിച്ച സ്റ്റാർട്ടപ്പ് ഇന്ത്യ സീഡ് ഫണ്ട് സ്കീമിലൂടെ  945 കോടി രൂപ ലഭ്യമാക്കിയും സ്റ്റാർട്ടപ്പുകൾക്കുള്ള ധനസഹായം വർദ്ധിപ്പിച്ചു.
DPIIT ആവിഷ്കരിച്ച് നടപ്പിലാക്കുന്ന ബഹുമുഖ പദ്ധതികളായ - ദേശീയ പുതുസംരംഭ പുരസ്ക്കാരങ്ങൾ ,സംസ്ഥാനങ്ങളുടെ റാങ്കിങ്ങിനുള്ള ചട്ടക്കൂട് , ആഗോള സംരംഭ മൂലധന ഉച്ചകോടി , പ്രാരംഭ് : സ്റ്റാർട്ടപ്പ് ഇന്ത്യ അന്താരാഷ്ട്ര ഉച്ചകോടി  - എന്നിവയിലൂടെ ഒട്ടേറെ പങ്കാളികളുമായി ഇടപഴകുന്നതിനും അവരുടെ സംഭാവനകൾ അംഗീകരിക്കപ്പെടുന്നതിനും, നിലവിലുള്ള ഉദ്യമങ്ങൾ പ്രദർശിപ്പിക്കുന്നതിനും ഉള്ള ആവാസ വ്യവസ്ഥയും സംജാതമായിട്ടുണ്ട്.
IE/SKY
(Visitor Counter : 213
മന്ത്രിസഭ
കൃഷിയിലും ഭക്ഷ്യ വ്യവസായത്തിലും സഹകരിക്കുന്നതിനാല് സഹകരിക്കുന്നതിനുള്ള ഇന്ത്യ ഉക്രൈന് കരാര് ഒപ്പുവെക്കുന്നത് മന്ത്രിസഭയുടെ അനുമതി
(കൃഷിയിലും ഭക്ഷ്യ വ്യവസായത്തിലും സഹകരിക്കുന്നതിനായി ഇന്ത്യയും ഉക്രൈനും തമ്മില് കരാര് ഒപ്പുവെക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. കൃഷിയും ഭക്ഷ്യ വ്യവസായവും ആയി ബന്ധപ്പെട്ട പലമേഖലകളിലും സഹകരണം സാധ്യമാക്കുന്നതാണ് പ്രസ്തുത കരാര്. തെരഞ്ഞെടുക്കപ്പെട്ട മേഖലകളില് സഹകരിക്കുന്നതിനുള്ള പദ്ധതി തയ്യാറാക്കുന്നതിനു ചര്ച്ചകള് നടത്തുന്നതിനുമായി ഇരു രാഷ്ട്രങ്ങളില് നിന്നുമുള്ള പ്രതിനിധികള് ഉള്പ്പെട്ട സംയുക്ത പ്രവര്ത്തക സംഘം രൂപീകരിക്കും. ഈ സംഘത്തിന്റെ യോഗം കുറഞ്ഞത് രണ്ടു വര്ഷത്തെ ഇടവേളകളിലെങ്കിലും ഇന്ത്യയിലോ ഉക്രൈനിലെ മാറിമാറി നടക്കും. കരാര് ഒപ്പുവെക്കുന്ന ദിവസം തന്നെ അതു പ്രാബല്യത്തില് വരികയും അഞ്ചുവര്ഷത്തേക്ക് നിലനില്ക്കുകയും ചെയ്യും. തുടര്ന്നുള്ള അഞ്ചു വര്ഷത്തേക്ക് സ്വമേധയാ കാര് ദീര്ഘിപ്പിക്കപ്പെടും. കരാറില് നിന്ന് പിന്വാങ്ങാന് ഇരു രാഷ്ട്രങ്ങളില് ഏതെങ്കിലുമൊന്ന് തീരുമാനിക്കുന്ന പക്ഷം ആ വിവരം അറിയിച്ച് ആറു മാസംകൊണ്ട് കരാര് അവസാനിപ്പിക്കാവുന്നതാണ്.
പ്രധാനമന്ത്രിയുടെ ഓഫീസ്
ഏഷ്യന് ഗെയിംസ് ലോംഗ്ജമ്പില് ശ്രീശങ്കര് മുരളിയുടെ വെള്ളി മെഡല് നേട്ടത്തിനു പധാനമന്ത്രിയുടെ അഭിനന്ദനം
ഹാങ്ഷൗ ഏഷ്യന് ഗെയിംസില് ലോംഗ് ജമ്പില് വെള്ളി മെഡല് നേടിയ ശ്രീശങ്കര് മുരളിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''ഏഷ്യന് ഗെയിംസില് വിസ്മയിപ്പിച്ച ലോംഗ് ജംപര് ശ്രീശങ്കര് മുരളിയുടെ മിന്നുന്ന വിജയത്തിനും വെള്ളി മെഡല് നേടിയതിനും അഭിനന്ദനങ്ങള്. തീര്ച്ചയായും അദ്ദേഹം വരും തലമുറകള്ക്ക് ഒരു ഉത്തമ മാതൃകയാണ് സൃഷ്ടിച്ചിരിക്കുന്നത്!', എക്സില് പ്രധാനമന്ത്രി പോസ്റ്റ് ചെയ്തു.
NS
(
പ്രധാനമന്ത്രിയുടെ ഓഫീസ്
ധനമന്ത്രി പ്രഖ്യാപിച്ച നടപടികളെ കുറിച്ച് പ്രധാനമന്ത്രിയുടെ ട്വീറ്റുകൾ
ആരോഗ്യ അടിസ്ഥാനസൗകര്യങ്ങൾക്ക് ഉത്തേജനം
കുട്ടികൾക്കുള്ള ആരോഗ്യ സൗകര്യങ്ങൾ ശക്തിപ്പെടുത്തുന്നതിൽ ഊന്നൽ
കൃഷിക്കാർക്കും ചെറുകിട സംരംഭകർക്കും സ്വയംതൊഴിലാളികൾക്കുമായി ഒന്നിലധികം സംരംഭങ്ങൾ
സാമ്പത്തിക പ്രവർത്തനങ്ങൾ ഉത്തേജിപ്പിക്കാനും ഉൽപാദനവും കയറ്റുമതിയും വർദ്ധിപ്പിക്കാനും തൊഴിലവസരങ്ങൾ സൃഷ്ടിക്കാനും ഈ നടപടികൾ സഹായിക്കും : പ്രധാനമന്ത്രി
പരിഷ്കാരങ്ങളോടുള്ള ഞങ്ങളുടെ ഗവൺമെന്റിന്റെ നിരന്തരമായ പ്രതിബദ്ധത നടപടികൾ പ്രകടമാക്കുന്നു : പ്രധാനമന്ത്രി
ഇന്ന് ധനമന്ത്രി പ്രഖ്യാപിച്ച നടപടികൾ സാമ്പത്തിക പ്രവർത്തനങ്ങൾ ഉത്തേജിപ്പിക്കാനും ഉൽപാദന വും കയറ്റുമതിയും വർദ്ധിപ്പിക്കാനും തൊഴിലവസരങ്ങൾ സൃഷ്ടിക്കാനും സഹായിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ആരോഗ്യ സംരക്ഷണം, കുട്ടികൾ, കർഷകർ, ചെറുകിട സംരംഭകർ, സ്വയംതൊഴിലാളികൾ എന്നിവർക്കുള്ള ആരോഗ്യ പരിരക്ഷാ സൗകര്യങ്ങൾക്കായി സ്വീകരിച്ച നടപടികൾ അദ്ദേഹം അടിവരയിട്ടു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു :
"ധനമന്ത്രി നിർമലാ സീതാരാമൻ പ്രഖ്യാപിച്ച നടപടികൾ പൊതുജനാരോഗ്യ സൗകര്യങ്ങൾ വർദ്ധിപ്പി ക്കും, പ്രത്യേകിച്ചും അവികസിത മേഖലകളിൽ, ആരോഗ്യ അടിസ്ഥാനസൗകര്യങ്ങളിൽ സ്വകാര്യ നിക്ഷേപം വർദ്ധിപ്പിക്കുകയും നിർണായക മാനവ വിഭവശേഷി കൂട്ടുകയും ചെയ്യും. നമ്മുടെ കുട്ടികളുടെ ആരോഗ്യ സംരക്ഷണ സൗകര്യങ്ങൾ ശക്തിപ്പെടുത്തുന്നതിൽ പ്രത്യേക ശ്രദ്ധ."
പ്രത്യേക സേവനങ്ങളും ഫീച്ചറുകളും
അംബേദ്കർ ജയന്തി : കേന്ദ്ര ഗവ. ഓഫീസുകൾക്ക് അവധി
തിരുവനന്തപുരം 12 ഏപ്രിൽ 2023
ഭരണഘടനാ ശിൽപി ഡോ. ബി ആർ അംബേദ്കറുടെ ജയന്തി പ്രമാണിച്ച് സംസ്ഥാനത്തെ എല്ലാ കേന്ദ്ര ഗവൺമെന്റ് സ്ഥാപനങ്ങൾക്കും ഈ മാസം 14  പൊതു അവധിയായിരിക്കും. . കേന്ദ്ര ഗവൺമെന്റ് ജീവനക്കാരുടെ ക്ഷേമ ഏകോപന സമിതി തിരുവനന്തപുരത്ത് അറിയിച്ചതാണിത്.
ND
(Visitor Counter : 12